
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1376 

29 Μαίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της υπ’ αριθμ. Δ10Β1027032ΕΞ2014/1033 
(ΦΕΚ Β' 328/13.02.2014) Κοινής Υπουργικής Απόφα¬ 
σης περί απευθείας παραχώρησης, με αντάλλαγμα, 
του δικαιώματος απλής χρήσης αιγιαλού, παραλί¬ 
ας, όχθης και παρόχθιας ζώνης μεγάλων λιμνών 
και πλεύσιμων ποταμών, στους Οργανισμούς Το- 


πικής Αυτοδιοίκησης (Ο.Τ.Α.) Α' βαθμού. 1 

Σύσταση και Συγκρότηση Ομάδας Ελέγχου για τη 
διενέργεια ελέγχου της ΕΔΕΑ σε Πράξεις/Υπο- 
έργα του Ε.Π. ΕΕΣ ΕΛΛΑΔΑ - ΚΥΠΡΟΣ/ΕΤΠΑ, στο 

πλαίσιο του ΕΣΠΑ ΕΠ ΕΕΣ Ελλάδα - Κύπρος. 2 

Έγκριση Προγράμματος Μεταπτυχιακών Σπουδών 
του Τμήματος Νοσηλευτικής του Τ.Ε.Ι. Αθήνας με 
τίτλο: «Νευρολογικά Νοσήματα - Σύγχρονη Πρα¬ 
κτική βασισμένη σε ενδείξεις». 3 

Τροποποίηση της υπ’ αριθμ. Φ253/28934/Β6 (ΦΕΚ 391 
Β'/30-3-06) Υπουργικής Απόφασης «Πρόσβαση κα¬ 
τόχων απολυτηρίου Ενιαίου Λυκείου ή άλλου τύ¬ 
που Λυκείου στην τριτοβάθμια εκπαίδευση». 4 

Αυτοδίκαιη λύση της δημοτικής επιχείρησης με την 
επωνυμία «Αναπτυξιακή Δημοτική Επιχείρηση 
Ακραιφνίας». 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος σε αποφάσεις του Γενικού 
Γραμματέα Αποκεντρωμένης Διοίκησης Μακεδο¬ 
νίας - Θράκης. 6 


ΑΠΟΦΑΣΕΙ Σ 

Αριθμ. Δ10Β 0004110 ΕΞ 2014 2749 (1) 

Συμπλήρωση της υπ’ αριθμ. Δ10Β1027032ΕΞ2014/1033 (ΦΕΚ Β' 
328/13.02.2014) Κοινής Υπουργικής Απόφασης περί απευ¬ 
θείας παραχώρησης, με αντάλλαγμα, του δικαιώματος 
απλής χρήσης αιγιαλού, παραλίας, όχθης και παρόχθιας 
ζώνης μεγάλων λιμνών και πλεύσιμων ποταμών, στους 
Οργανισμούς Τοπικής Αυτοδιοίκησης (Ο.Τ.Α.) Α' βαθμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του ν. 2971/2001 (285 Α') «Αιγιαλός, πα¬ 


ραλία και άλλες διατάξεις» και ειδικότερα τις διατάξεις 
των άρθρων 2,13,15 και 31 αυτού, ως ισχύουν. 

2. Τις διατάξεις του άρθρου 30 και επομένων του Δ/ 
τος της 11/12-11-1929 (399 Α') «Περί Διοικήσεως Δημοσίων 
Κτημάτων». 

3. Τις διατάξεις του άρθρου 7 του π.δ. 23/2000 (18 Α'). 

4. Τις διατάξεις του π.δ. 551/1988 (259 Α') «Οργάνωση 
Νομαρχιών - Οργάνωση Οικονομικών Υπηρεσιών». 

5. Τις διατάξεις του π.δ. 86/2012 (141 Α') «Διορισμός 
Υπουργών, Αναπληρωτών Υπουργών και Υφυπουργών». 

6. Το π.δ. 90/2012 (14 Α') περί «Διορισμού του Ιωάννη 
Στουρνάρα του Αθανασίου στη θέση του Υπουργού 
Οικονομικών.» 

7. Την υπ’ αριθ. Δ6Α 1104503 ΕΞ/2011 (1670 Β') απόφαση 
των Υπουργών Διοικητικής Μεταρρύθμισης και Ηλεκτρο¬ 
νικής Διακυβέρνησης και Οικονομικών περί «Εναρξης λει¬ 
τουργίας της Γ ενικής Γ ραμματείας Δημόσιας Περιουσίας». 

8. Την υπ’ αριθμ. 1052758/1451/Β0010/10-4-2012 Κοινή 
απόφαση των Υπουργών Οικονομικών και Εσωτερικών 
(Β' 1411). 

9. Την αναγκαιότητα ενιαίας, πειθαρχημένης και απο¬ 
τελεσματικής διαχείρισης, αλλά και προστασίας των 
κοινόχρηστων χώρων του αιγιαλού, παραλίας, όχθης 
και παρόχθιας ζώνης μεγάλων λιμνών και πλεύσιμων 
ποταμών και καλύτερης αξιοποίησής τους. 

10. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Στο εδάφιο στ' του άρθρου 4 της υπ’ αριθμ. 
Δ10Β1027032ΕΞ2014/1033 (ΦΕΚ Β' 328/13.02.2014) Κοινής 
Υπουργικής Απόφασης περί απευθείας παραχώρησης, 
με αντάλλαγμα, του δικαιώματος απλής χρήσης αιγι- 
αλού, παραλίας, όχθης και παρόχθιας ζώνης μεγάλων 
λιμνών και πλεύσιμων ποταμών, στους Οργανισμούς 
Τοπικής Αυτοδιοίκησης (Ο.Τ.Α.) Α' βαθμού προστίθεται 
η ακόλουθη φράση : 

«καθώς και την περίπτωση παραχώρησης αιγιαλού, με 
δημοπρασία, για την άσκηση της δραστηριότητας εκμί- 
σθωσης θαλασσίων μέσων αναψυχής. Στην τελευταία 
περίπτωση, το εμβαδόν του παραχωρούμενου αιγιαλού 
ανέρχεται, κατ’ ανώτατο όριο, σε δέκα (10) τετραγωνικά 
μέτρα, χωροθετούμενα με τη μεγάλη διάσταση παράλ¬ 
ληλη προς τη θάλασσα». 


















19318 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2014 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΙΩΑΝΝΗΣ ΜΙΧΕΛΑΚΗΣ 
-♦- 

Αριθμ. 297/0056 (2) 

*Σύσταση και Συγκρότηση Ομάδας Ελέγχου για τη διε¬ 
νέργεια ελέγχου της ΕΔΕΑ σε Πράξεις/Υποέργα του 
Ε.Π. ΕΕΣ ΕΛΛΑΔΑ - ΚΥΠΡΟΣ/ΕΤΠΑ, στο πλαίσιο του 
ΕΣΠΑ ΕΠ ΕΕΣ Ελλάδα - Κύπρος. 

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ 
ΔΗΜΟΣΙΟΝΟΜΙΚΟΥ ΕΛΕΓΧΟΥ 

Έχοντας υπόψη: 

1. Τις διατάξεις των αρθρ. 15 και 16 του Ν. 3614/2007 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2007-2013» 
(ΦΕΚ Α' 267). 

2. Τις διατάξεις του αρθρ. 10, παρ. 6 και 7 του 
Ν.3840/2010 «Αποκέντρωση, απλοποίηση και ενίσχυση 
της αποτελεσματικότητας των διαδικασιών του Εθνικού 
Στρατηγικού Πλαισίου Αναφοράς (ΕΣΠΑ) 2007-2013 και 
άλλες διατάξεις» (ΦΕΚ Α' 53). 

3. Τις διατάξεις του άρθρου 25 παρ. 1 του Ν.3492/2006 
«Οργάνωση συστήματος ελέγχου για τη διασφάλιση 
της χρηστής δημοσιονομικής διαχείρισης του Κρατικού 
Προϋπολογισμού και των εκτός του Κρατικού Προϋ¬ 
πολογισμού φορέων και άλλες διατάξεις» (ΦΕΚ Α'210). 

4. Τις διατάξεις του άρθρου 21 παρ. 3 του Ν.4024/ 
27-10-2011 «Συνταξιοδοτικές ρυθμίσεις, ενιαίο μισθολό¬ 
γιο- βαθμολόγιο, εργασιακή εφεδρεία και άλλες διατά¬ 
ξεις εφαρμογής του μεσοπρόθεσμου πλαισίου δημοσιο¬ 
νομικής στρατηγικής 2012-2015». (ΦΕΚ Α' 226/27-10-2011). 

5. Την αριθμ. 2/49837/0004/2-7-2008 (ΦΕΚ Β'1334) από¬ 
φαση του Υπουργού Οικονομίας και Οικονομικών «Κα¬ 
θορισμός αρμοδιοτήτων και ρύθμιση θεμάτων λειτουρ¬ 
γίας της Επιτροπής Δημοσιονομικού Ελέγχου (άρθρο 15 
Ν. 3614/2007)». 

6. Την αριθμ. 2/49840/0004/2-7-2008 (ΦΕΚ Β' 1334) 
απόφαση του Υπουργού Οικονομίας και Οικονομικών 
σχετικά με την κατανομή των αρμοδιοτήτων των υπο¬ 
στηρικτικών της ΕΔΕΑ Διευθύνσεων Προγραμματισμού 
και Ελέγχων κ,λπ. (Δ51 και Δ56). 

7. Την αριθμ. 2/46430/0004/24-7-2012 (ΦΕΚ Β' 2183) 
Απόφαση του Αναπληρωτή Υπουργού Οικονομικών «Με¬ 
ταβίβαση αρμοδιοτήτων και της εξουσίας να υπογρά¬ 
φουν «Με εντολή Αναπληρωτή Υπουργού» στο Γενικό 
Γραμματέα Δημοσιονομικής Πολιτικής, στους Προϊστα¬ 
μένους Γενικών Διευθύνσεων, Διευθύνσεων και Τμημά¬ 
των της Γ ενικής Γ ραμματείας Δημοσιονομικής Πολιτι- 
κής/Γενικού Λογιστηρίου του Κράτους του Υπουργείου 
Οικονομικών» (Αρθρο 2, στοιχ. Β, παρ. 2, περιπτ. ιβ). 

8. Την αριθμ. 2/78378/0022/29-12-2011 απόφαση του 
Αναπληρωτή Υπουργού Οικονομικών «Καθορισμός απο¬ 
ζημίωσης στις ελεγκτικές ομάδες της παρ. 8 του άρθρου 
16 του Ν. 3614/2007». (ΦΕΚ ΥΟΔΔ 20/19-1-2012). 

9. Την αριθμ. 2/39054/0022/08/18-8-2009 Απόφαση του 
Υπουργού Οικονομίας και Οικονομικών «Καθορισμός 


του ύψους εκτός έδρας αποζημίωσης και των εξόδων 
μετακίνησης των μετακινούμενων προσώπων με τα άρ¬ 
θρα 15 και 16 του Ν. 3614/2007» (ΦΕΚ Β' 1850/03.09.2009), 
όπως τροποποιήθηκε με την αριθμ. 2/33481/0022/ 
27-4-2011 Απόφαση του Υπουργού Οικονομικών «Δαπά¬ 
νες Μετακινήσεων» (ΦΕΚ Β'/1069/31-5-2011). 

10. Το ετήσιο Πρόγραμμα Τεχνικής Υποστήριξης της 
εφαρμογής Ε.Δ.ΕΛ. για το έτος 2014. 

11. Το γεγονός ότι από τις διατάξεις αυτής της από¬ 
φασης προκαλείται, δαπάνη 485.80 € για την αμοιβή 
των ελεγκτών, πλέον εργοδοτικών εισφορών, η οποία 
βαρύνει τις πιστώσεις του Π/Υ Δημοσίων Επενδύσεων 
(Πρόγραμμα Τεχνικής Υποστήριξης της εφαρμογής της 
ΕΔΕΑ - Υποπρόγραμμα Β'). 

12. Την εγκεκριμένη στην αρ. 587/19-02-2014 συνεδρί¬ 
αση της ΕΔΕΑ Στρατηγική Ελέγχων και το εγκεκρι¬ 
μένο στην αρ. 586/12-02-2014 συνεδρίαση Πρόγραμμα 
Ελέγχων για την ελεγκτική περίοδο 01/07/2013 έως 
30/06/2014, αποφασίζουμε: 

1. Συστήνουμε Ομάδα για τη διενέργεια ελέγχου: 

- στο υποέργο «ΕΥΔ ΤΩΝ ΕΠΙΧΕΙΡΗΣΙΑΚΩΝ ΠΡΟΓΡΑΜ¬ 
ΜΑΤΩΝ ΤΟΥ ΣΤΟΧΟΥ ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑ¬ 
ΣΙΑ» (κωδ. 1) της Πράξης «ΤοοάπίοαΙ ΑεείεΙαποθ οί Ιάθ 
ΕυΐΌροαη ΤοπίΙοπαΙ ΟοοροΓαίίοη ΡΓορΓαπιπιο ΟΒΕΕΟΕ - 
ΟΥΡΒϋδ» (κωδ. 277786) (Δικαιούχος: «ΕΥΔ των Επιχειρη¬ 
σιακών Προγραμμάτων του στόχου Ευρωπαϊκή Εδαφική 
Συνεργασία») στο πλαίσιο του Ε.Π. ΕΕΣ ΕΛΛΑΔΑ - ΚΥ¬ 
ΠΡΟΣ/ΕΤΠΑ, του ΕΣΠΑ ΕΠ ΕΕΣ Ελλάδα - Κύπρος, 

2. Την Ομάδα Ελέγχου αποτελούν οι: 

- ΚΑΡΑΣΤΕΡΓΙΟΥ ΑΓΓΕΛΙΚΗ του ΓΕΩΡΓΙΟΥ, με Α.Δ.Τ. 
ΑΒ833884, υπάλληλος της 56ης Διεύθυνσης «Προγραμ¬ 
ματισμού και Ελέγχων Επιχειρησιακών Προγραμμάτων 
που συγχρηματοδοτούνται από το Ευρωπαϊκό Κοινωνικό 
Ταμείο, από το Ευρωπαϊκό Ταμείο Αλιείας και επιχει¬ 
ρησιακών προγραμμάτων που εντάσσονται στο στόχο 
Ευρωπαϊκή Εδαφική Συνεργασία» του ΓΛΚ, κλάδου ΠΕ 
Δημοσιονομικών, ως συντονιστής. 

- ΛΟΥΚΑΝΙΔΟΥ ΟΛΓΑ του ΘΕΟΔΩΡΟΥ, με Α.Δ.Τ. 
Ρ 166336, υπάλληλος της ΥΔΕ Νομού Θεσσαλονίκης - 
ΓΛΚ, κλάδου ΠΕ ΔΗΜΟΣΙΟΝΟΜΙΚΩΝ, ως μέλος. 

3. Ο έλεγχος θα διενεργηθεί από 12/05/2014 έως 
16/05/2014 στη Θεσσαλονίκη. Διευκρινίζεται ότι για την 
υπάλληλο Αγγελική Καραστέργιου η 11/05/2014 είναι 
ημέρα μετακίνησης από την Αθήνα στη Θεσσαλονίκη 
και η 16/05/2013 ημέρα ελέγχου και επιστροφής. 

4. Στα μέλη της Ομάδας Ελέγχου θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 8 του προοιμίου απόφαση. 

5. Η εκτός έδρας αποζημίωση και τα έξοδα μετακίνη¬ 
σης των ελεγκτών θα καλυφθούν σύμφωνα με την υπό 
στοιχείο 9 του προοιμίου απόφαση. 

6. Η παρούσα αποτελεί και έγκριση μετακίνησης της 
Ομάδας Ελέγχου με οποιοδήποτε μεταφορικό μέσο 
(συμπεριλαμβανομένου και του Ι.Χ. ή μισθωμένου Ι.Χ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο ΦΕΚ 272/ΥΟΔΔ/20-5-2014. 

Αθήνα, 2 Μάίου 2014 

Ο Πρόεδρος 
ΒΑΣΙΛΕΙΟΣ ΚΑΤΡΙΒΕΣΗΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 78449/Ε5 (3) 

Έγκριση Προγράμματος Μεταπτυχιακών Σπουδών του 
Τμήματος Νοσηλευτικής του Τ.Ε.Ι. Αθήνας με τίτλο: 
«Νευρολογικά Νοσήματα - Σύγχρονη Πρακτική βα¬ 
σισμένη σε ενδείξεις». 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 80 παρ. 11 περ. α’ του Ν. 4009/2011 
(ΦΕΚ Α' 195) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανωτάτων 
εκπαιδευτικών ιδρυμάτων», όπως τροποποιήθηκε με τις 
διατάξεις του άρθρου 47 περ. γ' του Ν. 4025/2011 (ΦΕΚ Α' 
228), του άρθρου 5 παρ. 8 του Ν. 4076/2012 (ΦΕΚ Α' 159) 
και του άρθρου 34 παρ. 2 του Ν. 4115/2013 (ΦΕΚ Α' 24). 

β) Του Ν. 3685/2008 (ΦΕΚ Α' 148) «Θεσμικό πλαίσιο για 
τις μεταπτυχιακές σπουδές» (και ιδίως του άρθρου 6), 
όπως τροποποιήθηκε διαδοχικά με τις διατάξεις του 
άρθρου 24 του Ν. 3696/2008 (ΦΕΚ Α' 177), του άρθρου 
27 του Ν. 3794/2009 (ΦΕΚ Α' 156) και του άρθρου 37 παρ. 
5 του Ν. 3848/2010 (ΦΕΚ Α' 71). 

γ) Του Ν. 3374/2005 (ΦΕΚ Α' 189) «Διασφάλιση της ποι¬ 
ότητας στην ανώτατη εκπαίδευση, Σύστημα μεταφοράς 
και συσσώρευσης πιστωτικών μονάδων - Παράρτημα 
Διπλώματος», όπως τροποποιήθηκε και ισχύει. 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

3. Το Π.Δ. 95/2013 (ΦΕΚ Α'133) «Μετονομασία Σχολής 
και Τμημάτων - Συγχώνευση Τμημάτων - Κατάργηση 
Τμημάτων - Συγκρότηση Σχολών του ΤΕΙ Αθήνας», όπως 
τροποποιήθηκε με το Π.Δ. 127/2013 (ΦΕΚ Α'190). 

4. Τη με αριθμ. Φ5/89656/Β3/2007 (ΦΕΚ Β' 1466) υπουρ¬ 
γική απόφαση «Εφαρμογή του Συστήματος Μεταφοράς 
και Συσσώρευσης Πιστωτικών Μονάδων». 

5. Τα αποσπάσματα των πρακτικών της με αρ. 1/ 
23-09-2013 και 2/10-02-2014 Γ ενικής Συνέλευσης Ειδικής 
Σύνθεσης του Τμήματος Νοσηλευτικής του Τ.Ε.Ι. Αθήνας 

6. Τα αποσπάσματα των πρακτικών της με αρ. 2/ 
11-12-2013 και 1/11-04-2014 Συνέλευσης Ειδικής Σύνθεσης 
του Τ.Ε.Ι. Αθήνας. 

7. Το με αριθμ. πρωτ. 1304/19-09-2011 έγγραφο της 
Αρχής Διασφάλισης Ποιότητας Ανώτατης Εκπαίδευσης 
(Α.Δ.Ι.Π.) με τη συνημμένη από τον Ιούνιο του 2011'Εκθεση 
Εξωτερικής Αξιολόγησης των Τμημάτων Νοσηλευτικής 
(Α κα Β) του Τ.Ε.Ι. Αθήνας από την Α.Δ.Ι.Π. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2014-2015 τη 
λειτουργία Προγράμματος Μεταπτυχιακών Σπουδών 
(Π.Μ.Σ.) του Τμήματος Νοσηλευτικής του Τ.Ε.Ι. Αθήνας 
με τίτλο: «Νευρολογικά Νοσήματα - Σύγχρονη Πρακτική 
Βασισμένη σε Ενδείξεις», σύμφωνα με τα εξής: 

Άρθρο 1 

Γ ενικές Διατάξεις 

Το Τμήμα Νοσηλευτικής, του Τ.Ε.Ι. Αθήνας οργανώνει 
και λειτουργεί από το ακαδημαϊκό έτος 2014-2015 Πρό¬ 
γραμμα Μεταπτυχιακών Σπουδών (Π.Μ.Σ.) με τίτλο: «Νευ- 


ρολογικά νοσήματα - Σύγχρονη Πρακτική Βασισμένη 
σε Ενδείξεις», σύμφωνα με τις διατάξεις της απόφασης 
αυτής και τις διατάξεις του Ν. 3685/2008 (ΦΕΚ Α'148), 
όπως έχει τροποποιηθεί και ισχύει. 

Άρθρο 2 

Αντικείμενο - Σκοπός 

1. Αντικείμενο του Π.Μ.Σ. είναι η παροχή υψηλού επιπέ¬ 
δου μεταπτυχιακής εκπαίδευσης στο πεδίο της Νευρο- 
λογικής - Νευροχειρουργικής επιστήμης με έμφαση στη 
παροχή εξειδικευμένης και τεκμηριωμένης φροντίδας 
υγείας στον ασθενή. Πρωταρχικός σκοπός του Π.Μ.Σ. εί¬ 
ναι η παροχή εξειδικευμένης γνώσης σε επαγγελματίες 
υγείας σύμφωνα με τις σύγχρονες ανάγκες της νοση- 
λευτικής-ιατρικής επιστήμης σε επίπεδο πρωτοβάθμιας 
φροντίδας υγείας αλλά και σε επίπεδο νοσοκομειακής 
περίθαλψης. Το συγκεκριμένο Π.Μ.Σ. είναι χρήσιμο για 
επαγγελματίες υγειονομικούς που έχουν εμπειρία στη 
νευρολογική φροντίδα υγείας και επιθυμούν να προω¬ 
θήσουν την κλινική τους πρακτική, να αναπτύξουν την 
επαγγελματική τους σταδιοδρομία και να ενισχύσουν 
τις γνώσεις τους στην έρευνα και την τεκμηριωμένη 
υγειονομική περίθαλψη. Παράλληλος σκοπός του Π.Μ.Σ. 
είναι η δημιουργία στελεχών που θα μπορούν να ασχο¬ 
ληθούν με την έρευνα και με τη διδασκαλία στο χώρο 
της Υγείας με στόχο την παροχή κλινικής πρακτικής 
βασισμένης σε ενδείξεις σε νευρολογικούς ασθενείς. 

2 Ο κάτοχος του Μ.Δ.Ε. στα «Νευρολογικά νοσήματα-Σύγ- 
χρονη Πρακτική Βασισμένη σε Ενδείξεις», θα είναι ικανός: 

• Να κατανοεί και να επιλύει τα προβλήματα των 
νευρολογικών ασθενών και των οικογενειών τους, ως 
εκ τούτου θα μπορεί να στελεχώνει Νευρολογικές και 
Νευροχειρουργικές Μονάδες καθώς και Κέντρα Αποκα¬ 
τάστασης Αναπήρων. 

• Να σχεδιάζει και να εφαρμόζει νοσηλευτική φροντί¬ 
δα σε νευρολογικούς ασθενείς και να ασκεί αυτοδύναμο 
έργο σε νευρολογικούς ασθενείς και στις οικογένειές 
τους στην κοινότητα (συμβουλευτική, κατ’ οίκον νοση¬ 
λεία). 

• Να σχεδιάζει και να συμμετέχει σε έρευνα εστια¬ 
σμένη στην προηγμένη νευρολογική φροντίδα. 

• Να απασχολείται γενικότερα σε θέσεις που απαι¬ 
τούν υψηλό επίπεδο γνώσεων και δεξιοτήτων νευρο- 
λογικής φροντίδας. 

Αρθρο 3 

Μεταπτυχιακοί Τίτλοι 

Το Π.Μ.Σ. απονέμει: Μεταπτυχιακό Δίπλωμα Ειδίκευσης 
(Μ.Δ.Ε.) στον τομέα «Νευρολογικά νοσήματα-Σύγχρονη 
Πρακτική Βασισμένη σε Ενδείξεις». 

Αρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί μετά από επιλογή πτυχιού- 
χοι Τ.Ε.Ι. Τμημάτων Νοσηλευτικής, καθώς και πτυχιούχοι 
ή διπλωματούχοι άλλων συναφών Τμημάτων Τ.Ε.Ι. και 
Πανεπιστημίων της ημεδαπής ή ομοταγών αναγνωρι¬ 
σμένων ιδρυμάτων της αλλοδαπής. 

Αρθρο 5 

Χρονική διάρκεια 

Η χρονική διάρκεια για την απονομή του Μεταπτυχι¬ 
ακού Διπλώματος Ειδίκευσης ορίζεται σε τέσσερα (4) 

εξάμηνα σπουδών, εκ των οποίων το τέταρτο διατίθε¬ 
ται για την εκπόνηση και εξέταση της Μεταπτυχιακής 
Διπλωματικής Εργασίας. 

Άρθρο 6 

Πρόγραμμα μαθημάτων 

Το Π.Μ.Σ. είναι πλήρους φοίτησης και υποδιαιρείται 
σε τέσσερα (4) εξάμηνα σπουδών. 

Κατά τη διάρκεια των σπουδών οι μεταπτυχιακοί 
φοιτητές υποχρεούνται σε παρακολούθηση και επιτυ¬ 
χή εξέταση μεταπτυχιακών μαθημάτων, συμμετοχή σε 
εργαστηριακές ασκήσεις και εκπόνηση μεταπτυχιακής 
διπλωματικής εργασίας. Ο συνολικός αριθμός των μα¬ 
θημάτων του προγράμματος που πρέπει να παρακο¬ 
λουθήσουν οι μεταπτυχιακοί φοιτητές ανέρχεται σε 
δεκαπέντε (15) υποχρεωτικά, πέντε (5) ανά εξάμηνο 
σπουδών. Κάθε μάθημα αντιστοιχεί σε έξι (6) πιστω¬ 
τικές μονάδες (ΕΘΤ3). Κάθε μεταπτυχιακός φοιτητής 
υποχρεούται να παρακολουθήσει και να εξεταστεί επι- 
τυχώς σε μαθήματα που αντιστοιχούν σε τριάντα (30) 
πιστωτικές μονάδες ανά εξάμηνο σπουδών. 

Κατά τη διάρκεια του τετάρτου εξαμήνου εκπονείται 
μόνο η μεταπτυχιακή διπλωματική εργασία η οποία 
αντιστοιχεί σε τριάντα (30) πιστωτικές μονάδες (ΕΘΤ3). 

Για την απόκτηση του Μεταπτυχιακού Διπλώματος 
Ειδίκευσης απαιτούνται συνολικά εκατόν είκοσι (120) 
πιστωτικές μονάδες (ΕΘΤ3). 

Η γλώσσα διδασκαλίας είναι η Ελληνική. 

ΠΡΟΓΡΑΜΜΑ ΜΑΘΗΜΑΤΩΝ 
Αναλυτικότερα το Πρόγραμμα Μαθημάτων του Π.Μ.Σ. 
έχει ως εξής: 


α/α 

ΥΠΟΧΡΕΩΤΙΚΑ ΜΑΘΗΜΑΤΑ 

Π.Μ. 

(ΕΟΤ3) 

ΕΞΑΜΗΝΟ Α' 

1 

Επιδημιολογία στη νοσηλευτική και στις επι¬ 
στήμες υγείας 

6 

2 

Μεθοδολογία της'Ερευνας στο χώρο της Υγεί¬ 
ας 

6 

3 

Βιοστατιστική 

6 

4 

Παθήσεις του Νευρικού Συστήματος 

6 

5 

Νευρολογική εκτίμηση 

6 


ΣΥΝΟΛΟ 

30 

ΕΞΑΜΗΝΟ Β’ 

α/α 

Υποχρεωτικά μαθήματα 

1 

Επιδημιολογία για Προηγμένη Νοσηλευτική 

6 

2 

Ποιοτική Έρευνα στη Νοσηλευτική και στις 
Επιστήμες Υγείας 

6 

3 

Εφαρμοσμένη Στατιστική για Νοσηλευτές και 
Επαγγελματίες Υγείας 

6 

4 

Κλινική Νοσηλευτική Φροντίδα Ασθενών με 
Νευρολογικά Νοσήματα 

6 

5 

Εργαστηριακές ασκήσεις στην κλινική νευρο- 
λογική νοσηλευτική 

6 


ΣΥΝΟΛΟ 

30 


ΕΞΑΜΗΝΟ Γ 

α/α 

Υποχρεωτικά μαθήματα 

1 

Τεκμηριωμένη λήψη αποφάσεων στις Επιστή¬ 
μες Υγείας 

6 

2 

Πρωτοβάθμια Φροντίδα Υγείας Ατόμων με 
Νευρολογικά Νοσήματα - Κατ’ οίκον νοσηλεία 

6 

3 

Κοινωνική Αποκατάσταση Χρονίως Πασχόντων 
Ασθενών 

6 

4 

Συμπληρωματικές θεραπείες και διαχείριση 
του 5ΪΓΘ55 

6 

5 

Εργαστηριακές ασκήσεις στην κατ’ οίκον νο¬ 
σηλεία και τη φροντίδα οικογένειας 

6 


ΣΥΝΟΛΟ 

30 

ΕΞΑΜΗΝΟ Δ’ 


Μεταπτυχιακή Διπλωματική Εργασία 

30 


ΓΕΝΙΚΟ ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ 
Π.Μ.Σ. 

120 


Αρθρο 7 

Αριθμός Εισακτέων 


Ο αριθμός εισακτέων στο Π.Μ.Σ. ορίζεται κατ’ ανώτατο 
όριο σε σαράντα (40) μεταπτυχιακούς φοιτητές κατ’ 
έτος. Επιπλέον του αριθμού των εισακτέων γίνονται 
δεκτοί και υπότροφοι σύμφωνα με τις διατάξεις του 
άρθρου 4 του Ν.3685/2008 (ΦΕΚ Α' 148). 

Αρθρο 8 

Προσωπικό 

Στη διδασκαλία των μεταπτυχιακών μαθημάτων 
μπορούν να συμμετέχουν εκτός των μελών Ε.Π. του 
Τμήματος Νοσηλευτικής ή άλλων Τμημάτων του Τ.Ε.Ι. 
Αθήνας και μέλη Ε.Π. άλλων Τ.Ε.Ι. ή μέλη Δ.Ε.Π. Πανε¬ 
πιστημίων της ημεδαπής, καθώς και άλλες κατηγορίες 
διδασκόντων σύμφωνα με τις διατάξεις του άρθρου 5 
του Ν.3685/2008 (ΦΕΚ ΑΊ48). 

Αρθρο 9 

Υλικοτεχνική Υποδομή 

Το Πρόγραμμα Μεταπτυχιακών Σπουδών θα λειτουρ¬ 
γήσει στις εγκαταστάσεις του Τμήματος Νοσηλευτικής 
του Τ.Ε.Ι. Αθήνας με την υπάρχουσα υποδομή. 

Αρθρο 10 

Διάρκεια Λειτουργίας 

Με την επιφύλαξη των διατάξεων του άρθρου 80 παρ. 
11 περ. α του Ν.4009/2011 (Α'195), όπως τροποποιήθηκε 
με τις διατάξεις του άρθρου 47 περ. γ του Ν.4025/2011 
(Α'228), του άρθ. 5 παρ.8 του Ν.4076/2012 (Α' 159) και 
του άρθρου 34 παρ.2 του Ν.4115/2013 (Α'24), το Π.Μ.Σ. θα 
λειτουργήσει μέχρι και το ακαδημαϊκό έτος 2021-2022, 
οπότε και θα αξιολογηθεί η δυνατότητα συνέχισης της 
λειτουργίας του. 

Αρθρο 11 

Κόστος λειτουργίας 

1. Το ετήσιο κόστος λειτουργίας του ΠΜΣ υπολογί¬ 
ζεται σε 50.000€ και κατανέμεται ως εξής: 

α/α 

Κατηγορία Δαπάνης 

ευρώ 

Ποσοστό 

1 . 

Δαπάνες Εκπαίδευσης 

10.000 € 

20% 

2. 

Διοικητική και Τεχνική υποστήριξη 

7.000 € 

14% 

3. 

Δαπάνες μετακινήσεων /Διαμονής 

6.000 € 

12% 

4. 

Αναλώσιμα 

2.000 € 

4% 

5. 

Προμήθεια, συντήρηση εξοπλι- 
σμού/λογισμικού 

2.000 € 

4% 

6. 

Προμήθεια εκπαιδευτικού υλικού 

2.000 € 

4% 

7. 

Γ ενικά Έξοδα 

2.000 € 

4% 

8. 

Δαπάνες Δημοσιότητας 

1.500 € 

3% 

9. 

ΤΕΙ Αθήνας 

12.500 € 

25% 

10. 

Ειδικός Λογαριασμός ΤΕΙ Αθήνας 
(Ε.Λ.Κ.Ε.) 

5.000 € 

10% 


Σύνολο 

50.000 € 

100% 


2. Το κόστος λειτουργίας του Π.Μ.Σ. θα καλυφθεί από 
δίδακτρα, χορηγίες, παροχές, δωρεές και κληροδοτή¬ 
ματα, ενίσχυση από ερευνητικά προγράμματα και κοι¬ 
νοτικά προγράμματα, σύμφωνα με τις διατάξεις του 
άρθρου 8 του Ν. 3685/2008 (ΦΕΚ Α' 148), όπως έχει 
τροποποιηθεί και ισχύει. 

Άρθρο 12 

Μεταβατικές Διατάξεις 

Όλα τα θέματα που δεν προβλέπονται στην παρούσα 
απόφαση θα ρυθμίζονται από τον Κανονισμό Μεταπτυ¬ 
χιακών Σπουδών και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 20 Απριλίου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Φ.253/77727/Β6 (4) 

Τροποποίηση της υπ’ αριθμ. Φ253/28934/Β6 (ΦΕΚ 391 
Β730-3-06) Υπουργικής Απόφασης «Πρόσβαση κα¬ 
τόχων απολυτηρίου Ενιαίου Λυκείου ή άλλου τύπου 
Λυκείου στην τριτοβάθμια εκπαίδευση». 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 3 του άρθρου 2 
του ν.2525/1997 (ΦΕΚ 188Α'), όπως αντικαταστάθηκαν 
με τις διατάξεις της παραγράφου 2 του άρθρου 1 του 
ν.2909/2001 (ΦΕΚ 90Α). 

2. Τις διατάξεις του άρθρου 6 του Π.Δ. 127/2013 (ΦΕΚ 
190 Α'/16-9-2013) σχετικά με την ίδρυση επιπλέον κα¬ 
τεύθυνσης προχωρημένου εξαμήνου στην εισαγωγική 
κατεύθυνση «Διοίκηση Επιχειρήσεων» του Τμήματος 
Διοίκηση Επιχειρήσεων του Τ.Ε.Ι. Θεσσαλίας. 

3. Τις διατάξεις της παρ. Ια του άρθρου 29 του 
Ν. 4186/2013 (ΦΕΚ 193 Α'/17-9-2013) σχετικά με την Ανώ¬ 
τατη Σχολή Παιδαγωγικής και Τεχνολογικής Εκπαίδευ¬ 
σης (Α.Σ.ΠΑΙ.Τ.Ε.). 


4. Τις διατάξεις του άρθρου 56 του Ν. 4264(ΦΕΚ 118 Α'- 
15/5/2014) σχετικά με τη μετονομασία του Τμήματος Δη¬ 
μοσίων Σχέσεων και Επικοινωνίας του ΤΕΙ Ιονίων Νήσων. 

5. Τις διατάξεις της παρ. 33 του άρθρου 39 του 
Ν. 4186/2013 (ΦΕΚ 193 Α'/17-9-2013) όπως τροποποιήθηκε 
με το άρθρο 52 του Ν. 4264(ΦΕΚ 118 Α'-15/5/2014). 

6. Τις διατάξεις της παραγράφου 4 του άρθρου 51 του 
Ν. 4264 (ΦΕΚ 118 Α'-15/5/2014) σχετικά με την κατάργη¬ 
ση της υποπερ. ϋ της περ. γ 1 της παρ. 2 του αρ 2 του 
Ν. 2525/1997(Α'188). 

7. Τις διατάξεις της παραγράφου 4 του άρθρου 42 
του Ν. 4249/2014 (ΦΕΚ 73 Α'/24-3-2014) σχετικά με τις 
εξετάσεις σχ. έτους 2013-14 εισαγωγής ιδιωτών στις 
Σχολές Αστυνομικής Ακαδημίας. 

8. Τις διατάξεις της με αριθμό Φ 253/28934/Β6 (ΦΕΚ 
391 Β'/30-3-06) Υπουργικής Απόφασης, όπως τροποποι¬ 
ήθηκε και ισχύει. 

9. Την με αριθμό 90595/ΣΤ5/2013 (ΦΕΚ 1667 Β'/ 
05-07-2013) απόφαση περί καθορισμού αρμοδιοτήτων 
στον Υφυπουργό Παιδείας και Θρησκευμάτων, Συμεών 
Κεδίκογλου. 

10. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ. 63/2005 
(ΦΕΚ 98 Α'), κατ’ εφαρμογή των οποίων βεβαιώνεται 
ότι από τις διατάξεις της παρούσας δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Τροποποιούμε την με αριθμό Φ. 253/28934/Β6 (ΦΕΚ 
391 Β'/30-3-06) Υπουργική Απόφαση «Πρόσβαση των 
κατόχων απολυτηρίου Ενιαίου Λυκείου ή άλλου τύπου 
Λυκείου στην τριτοβάθμια εκπαίδευση», ως ακολού¬ 
θως: 

Αρθρο 

ΜΟΝΟ 

1. Στο εδάφιο V «ΕΠΙΣΤΗΜΟΝΙΚΟ ΠΕΔΙΟ ΕΠΙΣΤΗΜΩΝ 
ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ, ΤΕΙ» της παραγρά¬ 
φου 2 του άρθρου 1 της ανωτέρω απόφασης, όπως 
αντικαταστάθηκε με το άρθρο ΜΟΝΟ της με αριθμ. 
Φ.253.1/84496/Β6 (ΦΕΚ 1580 Β'/21-6-2013) ομοίας, στο 
Τμήμα ΔΙΟΙΚΗΣΗΣ ΕΠΙΧΕΙΡΗΣΕΩΝ (ΛΑΡΙΣΑ) - ΔΙΟΙΚΗ¬ 
ΣΗ ΕΠΙΧΕΙΡΗΣΕΩΝ (ΚΑΤΕΥΘΥΝΣΕΙΣ: 1. ΜΑΡΚΕΤΙΝΓΚ, 
2. ΔΙΟΙΚΗΣΗ ΚΑΙ ΔΙΑΧΕΙΡΙΣΗ ΕΡΓΩΝ) του ΤΕΙ ΘΕΣ¬ 
ΣΑΛΙΑΣ προστίθεται η κατεύθυνση προχωρημένου 
εξαμήνου ΔΙΟΙΚΗΣΗ ΕΠΙΧΕΙΡΗΣΕΩΝ και έτσι γίνεται 
ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ (ΛΑΡΙΣΑ) - ΔΙΟΙ¬ 
ΚΗΣΗ ΕΠΙΧΕΙΡΗΣΕΩΝ (ΚΑΤΕΥΘΥΝΣΕΙΣ: 1. ΔΙΟΙΚΗΣΗ 
ΕΠΙΧΕΙΡΗΣΕΩΝ, 2. ΜΑΡΚΕΤΙΝΓΚ, 3. ΔΙΟΙΚΗΣΗ ΚΑΙ ΔΙ¬ 
ΑΧΕΙΡΙΣΗ ΕΡΓΩΝ). 

2. Στο εδάφιο IV «ΕΠΙΣΤΗΜΟΝΙΚΟ ΠΕΔΙΟ ΤΕΧΝΟΛΟ¬ 
ΓΙΚΩΝ ΕΠΙΣΤΗΜΩΝ» της παραγράφου 2 του άρθρου 
1, της ανωτέρω απόφασης, όπως αντικαταστάθηκε με 
το άρθρο ΜΟΝΟ της με αριθμ. Φ.253.1/84496/Β6 (ΦΕΚ 
1580 Β'/21-6-2013) ομοίας, τα Τμήματα της Ανωτάτης 
Σχολής Παιδαγωγικής και Τεχνολογικής Εκπαίδευσης 
(Α.Σ.ΠΑΙ.Τ.Ε.) αντικαθίσταται ως εξής: 

ΕΚΠΑΙΔΕΥΤΙΚΩΝ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ 
ΕΚΠΑΙΔΕΥΤΙΚΩΝ ΗΛΕΚΤΡΟΝΙΚΩΝ ΜΗΧΑΝΙΚΩΝ - ΕΚΠΑΙ¬ 
ΔΕΥΤΙΚΩΝ ΗΛΕΚΤΡΟΛΟΓΩΝ ΜΗΧΑΝΙΚΩΝ, ΕΚΠΑΙΔΕΥΤΙ¬ 
ΚΩΝ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΕΚΠΑΙΔΕΥΤΙ- 

ΚΩΝ ΗΛΕΚΤΡΟΝΙΚΩΝ ΜΗΧΑΝΙΚΩΝ - ΕΚΠΑΙΔΕΥΤΙΚΩΝ 
ΗΛΕΚΤΡΟΝΙΚΩΝ ΜΗΧΑΝΙΚΩΝ, ΕΚΠΑΙΔΕΥΤΙΚΩΝ ΜΗΧΑ¬ 
ΝΟΛΟΓΩΝ ΜΗΧΑΝΙΚΩΝ και ΕΚΠΑΙΔΕΥΤΙΚΩΝ ΠΟΛΙΤΙΚΩΝ 
ΜΗΧΑΝΙΚΩΝ. 

3. Στα εδάφια I «ΕΠΙΣΤΗΜΟΝΙΚΟ ΠΕΔΙΟ ΑΝΘΡΩΠΙΣ¬ 
ΤΙΚΩΝ, ΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ» και V 
«ΕΠΙΣΤΗΜΟΝΙΚΟ ΠΕΔΙΟ ΕΠΙΣΤΗΜΩΝ ΟΙΚΟΝΟΜΙΑΣ ΚΑΙ 
ΔΙΟΙΚΗΣΗΣ» της παραγράφου 2 του άρθρου 1 της ανω¬ 
τέρω απόφασης, όπως αντικαταστάθηκε με το άρθρο 
ΜΟΝΟ της με αριθμ. Φ.253.1/84496/Β6 (ΦΕΚ 1580 Β7 
21-6-2013) ομοίας, στα Τμήματα των ΤΕΙ προστίθεται 
το Τμήμα ΨΗΦΙΑΚΩΝ ΜΕΣΩΝ ΚΑΙ ΕΠΙΚΟΙΝΩΝΙΑΣ Τ.Ε. 
του ΤΕΙ ΙΟΝΙΩΝ ΝΗΣΩΝ με έδρα το Αργοστόλι 

4. Η παράγραφος 2β του άρθρου 5 του Κεφαλαίου 
Β της ανωτέρω απόφασης όπως αντικαταστάθη- 
κε με την παρ. 2 του άρθρου ΜΟΝΟ της με αριθμ. 
Φ.253/11152/Β6/09 (ΦΕΚ 210 Β/9-2-2009) ομοίας, αντι¬ 
καθίσταται ως εξής: «β. 10% των θέσεων εισακτέων 
κάθε Τμήματος, Σχολής ή Εισαγωγικής Κατεύθυν¬ 
σης των Πανεπιστημίων, Τ.Ε.Ι, Ανωτάτων Εκκλησι¬ 
αστικών Ακαδημιών, Α.Σ.ΠΑΙ.Τ.Ε., Ανώτερων Σχολών 
Τουριστικής Εκπαίδευσης, Ανωτάτων Στρατιωτικών 
Εκπαιδευτικών Ιδρυμάτων (ΑΣΕΙ), Ανωτέρων Στρατι¬ 
ωτικών Σχολών Υπαξιωματικών (ΑΣΣΥ), Σχολών της 
Αστυνομικής και Πυροσβεστικής Ακαδημίας καθώς 
και της Ακαδημίας Εμπορικού Ναυτικού, χωρίς νέα 
εξέταση, με βάση τη βαθμολογία της τελευταίας 
εξέτασης τους στα πανελλαδικώς εξεταζόμενα μα¬ 
θήματα των ημερήσιων Λυκείων, ειδικά μαθήματα 
και πρακτικές δοκιμασίες για την πρόσβαση στην 
τριτοβάθμια εκπαίδευση. Το δικαίωμα αυτό ασκεί¬ 
ται εντός ενός (1) έτους αυτού που έπεται της τε¬ 
λευταίας εξέτασης στα πανελλαδικώς εξεταζόμενα 
μαθήματα των ημερήσιων Λυκείων, ειδικά μαθήματα 
και πρακτικές δοκιμασίες για την πρόσβαση στην 
τριτοβάθμια εκπαίδευση. Με απόφαση του Υπουργού 
Παιδείας και Θρησκευμάτων καθορίζεται κάθε ανα¬ 
γκαία λεπτομέρεια για την εφαρμογή των διατάξεων 
αυτών. Ειδικά για το ακαδ. έτος 2014-15 δίνεται κατ’ 
εξαίρεση το δικαίωμα συμμετοχής στο 10% των θέ¬ 
σεων εισακτέων και σε όσους είχαν συμμετάσχει στις 
πανελλαδικές εξετάσεις των ημερήσιων Λυκείων το 
έτος 2012. Οι θέσεις που αντιστοιχούν στο 10% του 
αριθμού εισακτέων κατανέμονται στους υποψηφίους 
του έτους 2012 σε ποσοστό 40% και στους υποψη¬ 
φίους του έτους 2013 σε ποσοστό 60%» 

5. Μετά την πρώτη παράγραφο του άρθρου 12 «Γε¬ 
νικές διατάξεις» της ανωτέρω απόφασης προστίθε¬ 
ται εδάφιο ως εξής: «Καταργείται κάθε διάταξη της 
παρούσας απόφασης η οποία αναφέρεται στις ειδι¬ 
κές περιπτώσεις αα' πολυτέκνων, ββ' τριτέκνων και 
γγ' κοινωνικών κριτηρίων όπως αυτές ορίζονται στις 
διατάξεις του άρθρου 59 του Ν. 3966/2011 (ΦΕΚ Α'/118) 
όπως τροποποιήθηκε με το άρθρο 44 του Ν. 4071/2012 
(ΦΕΚ Α785)» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 19 Μάίου 2014 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 


Αριθμ. 647/61284 (5) 

Αυτοδίκαιη λύση της δημοτικής επιχείρησης με την επω¬ 
νυμία «Αναπτυξιακή Δημοτική Επιχείρηση Ακραιφνίας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΘΕΣΣΑΛΙΑΣ - 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις των άρθρων 225-228 και 238 του 
Ν. 3852/10 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2) Τις διατάξεις του Π.Δ. 138/2010(ΦΕΚ 231/Α7 

27- 12-2010) «Οργανισμός της Αποκεντρωμένης Διοίκη¬ 
σης Θεσσαλίας- Στερεός Ελλάδας». 

3) Τις διατάξεις του άρθρου 269 του Ν. 3463/06 
«Κύρωση του Κώδικα Δήμων και Κοινοτήτων» (ΦΕΚ 
114/Α/8-6-2006), όπως έχουν τροποποιηθεί και ισχύουν 
(Ν. 3613/2007 άρθρο 25 παρ. 1, Ν.3731/2008 άρθρο 21 παρ. 
13, Ν.3892/2009 άρθρο 17 παρ. 3). 

4) Τις διατάξεις του άρθρου 90 παρ. 2 του «Κώδι¬ 
κα νομοθεσίας για την κυβέρνηση και τα Κυβερνη¬ 
τικά όργανα που κυρώθηκε με το άρθρο πρώτο του 
Π.Δ. 63/2005» (ΦΕΚ 98 τ.Α'). 

5) Την υπ’ αρ. πρωτ. 74895/30-12-2010 εγκύκλιο 60 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης περί «Ελέγχου νομιμότητας 
πράξεων Ο.Τ.Α., Αστικής και Πειθαρχικής ευθύνης αι¬ 
ρετών μέχρι την έναρξη λειτουργίας της Αυτοτελούς 
Υπηρεσίας Εποπτείας Ο.Τ.Α.» (άρθρο 238 του Ν. 3852/10). 

6) Την με αρ. πρωτ. οικ. 4569/27-01-2011 εγκύκλιο 11 του 
Υπουργείου Εσωτερικών, Αποκέντρωσης και Ηλεκτρονι¬ 
κής Διακυβέρνησης σχετικά με «Θέματα συγχωνεύσεων 
και προσωπικού Νομικών Προσώπων Δημοσίου Δικαίου 
και Επιχειρήσεων των δήμων». 

7) Την υπ’ αρ. 39/2011 (ΑΔΑ: 4ΑΛΧΚ-ΣΒ) γνωμοδότη¬ 
ση του Νομικού Συμβουλίου του Κράτους (Αρ. Πρωτ. 
9373/25-02-2011) αναφορικά με την αυτοδίκαιη λύση 
επιχειρήσεων του Π.Δ.410/1995. 

8) Την υπ’ αρ. πρωτ. 12838/28-11-2001 απόφαση του 
Γενικού Γραμματέα Περιφέρειας Στερεός Ελλάδας, η 
οποία δημοσιεύθηκε στο ΦΕΚ 1744/Β731-12-2001, με την 
οποία συστήθηκε η Δημοτική Επιχείρηση με την επω¬ 
νυμία «Αναπτυξιακή Δημοτική Επιχείρηση Ακραιφνίας». 

9) Την υπ’ αριθμ. 48/2014 απόφαση του Δημοτικού 
Συμβουλίου Δ. Ορχομενού, που αφορά τη λύση της 
Αναπτυξιακής Δημοτικής Επιχείρησης Ακραιφνίας του 
πρώην Δήμου Ακραιφνίας. 

10) Την υπ’ αρ. πρωτ. οικ. 2990/18604/23-2-2011 
(ΦΕΚ 385/Β711-03-2011) Απόφαση της Γενικής Γραμμα- 
τέως Αποκεντρωμένης Διοίκησης Θεσσαλίας - Στερε¬ 
ός Ελλάδας που αφορά στη «Μεταβίβαση δικαιώματος 
υπογραφής της Γ ενικής Γ ραμματέως Αποκεντρωμένης 
Διοίκησης Θεσσαλίας- Στερεός Ελλάδας (Α.Δ.Θ.Σ.Ε.) 
στον Προϊστάμενο της Γ ενικής Διευθύνσεως Εσωτερικής 
Λειτουργίας και στους Προϊσταμένους Διευθύνσεων και 
Τ μημάτων της ανωτέρω Γ ενικής Διευθύνσεως». 

11) Το γεγονός ότι από την παρούσα διαπιστωτική 
πράξη δεν προκαλείται δαπάνη, διαπιστώνουμε: 

Την αυτοδίκαιη λύση της «Αναπτυξιακής Δημοτικής 
Επιχείρησης Ακραιφνίας» του πρώην Δήμου Ακραιφ- 
νίας που υπάγεται στον Καλλικρατικό Δήμο Ορχομε¬ 
νού, η οποία είχε συσταθεί με την υπ’ αρ. πρωτ. 12838/ 

28- 11-2001 απόφαση του Γ ενικού Γ ραμματέα Περιφέρει¬ 
ας Στερεός Ελλάδας (ΦΕΚ 1744/Β731-12-2001), για τους 
παρακάτω λόγους: 

α) δεν προσάρμοσε το καταστατικό της σύμφωνα με 
τις διατάξεις του άρθρου 269 του Ν.3463/2006, 
β) δεν παρουσίασε καμία δράση από τα μέσα του 
2005 και εξής και 

γ) δεν συντρέχουν οι προϋποθέσεις που ορίζονται από 
τις διατάξεις του Ν. 3852/2010 για τη διατήρησή της. 

Τη δημοσίευση αυτής της διαπιστωτικής πράξης ακο¬ 
λουθεί η εκκαθάριση της εν λόγω επιχείρησης από ορ¬ 
κωτούς ελεγκτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 8 Μα'ΐου 2014 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΔΗΜΗΤΡΙΟΣ ΚΩΤΟΥΛΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στις αποφάσεις με αριθμό Φ.2825/2014/0000248, 
Φ.2826/2014/0000249, Φ.2827/2014/0000250, Φ.2831/2014/ 
0000252/11.3.2014 του Γενικού Γραμματέα Αποκεντρω¬ 
μένης Διοίκησης Μακεδονίας - Θράκης, που δημοσι- 
εύθηκαν στο ΦΕΚ 808/τ.Β7ΐ·4.2014, στη σελίδα 12589, 
αντικαθίσταται η εσφαλμένη υπογραφή με την ορθή 
ως εξής: 

Ο Γ ενικός Γ ραμματέας Αποκεντρωμένης Διοίκησης 

ΑΘΑΝΑΣΙΟΣ ΚΑΡΟΥΝΤΖΟΣ 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΓΟΓΠ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Λίίρ;//νννννν.β1.9Γ - β-ιπσΝ: ννβόπΐ33ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































